Sakae Sushi

Sakae Sushi ( Kanji : 栄寿司) merupakan rangkaian restoran berpusat di Singapura yang menghidangkan masakan Jepun, dan merupakan jenama utama Sakae Holdings Ltd.  Ditujukan untuk menembus pasaran harga peringkat rendah hingga pertengahan, mereka menawarkan susyi, sashimi, teppanyaki, yakimono, nabemono, tempura, agemono, ramen, udon, soba dan donburi yang dihidangkan sama ada ala carte atau melalui tali pinggang penghantar.

 Sejarah 
Pada tahun 1988, Douglas Foo bertemu dengan isterinya, Koh Yen Khoo, semasa bekerja sebagai tukang roti di sebuah kafe Delifrance. Semasa berpacaran, mereka kerap makan susyi. Walau bagaimanapun, Foo akan "merungut setiap kali beliau membayar bil" kerana susyi mahal ketika itu. Selepas memikirkan kenapa susyi tidak diperkenalkan kepada orang awam sedangkan hidangan ini sihat, dia memutuskan untuk menubuhkan Sakae Sushi. 

Cawangan pertamanya dibuka di Raffles Place pada September 1997, dan kini merupakan rangkaian restoran Jepun kaiten-zushi terbesar di negara Singapura.  Ia juga mempunyai 2 cawangan di Malaysia,  satu di Thailand, enam di China, tiga di Filipina dan empat di Indonesia. Mereka juga menawarkan perkhidmatan penghantaran makanan di negara Singapura dan negara Malaysia.  

Pengasas Sakae Sushi mengakatakan bahawa suatu hari nanti dia ingin mengembangkan operasinya ke Korea Utara, kerana potensinya untuk mendapat kuasa monopoli di negara tersebut. 

Restoran ini mempunyai 5 cawangan.

 Lihat juga 

 Senarai restoran Jepun
 Senarai restoran sushi

 Rujukan 

 Pautan luar 

 Tapak rasmi (Singapura)
 Laman rasmi (Malaysia)

Kategori:Restoran Jepun
Kategori:Restoran susyi
Kategori:Restoran rangkaian di Singapura
Kategori:Restoran di Singapura
Kategori:Restoran yang ditubuhkan pada tahun 1997
Kategori:Penubuhan pada tahun 1997 di Singapura
Kategori:Rangkaian makanan segera Singapura